Publication: Magyar Közlöny
Issue: MK-2009-187 (Year: 2009, Number: 187)
Era: 2004-2010
Section: Az időközi mérlegjelentés összeállítása a számvitelről szóló 2000. évi C. törvény (a továbbiakban: Szt.) és az
Paragraph Index: 2267

4. oszlopában kell kimutatni. A nemzetközi támogatási programok lebonyolítási- és devizaszámláinak kiemelése a 50. és 51. sorban az uniós pénzeszközökkel való elszámolást célozza. Az űrlap 53-60. sora: Egyéb aktív pénzügyi elszámolások Az államháztartás szervezeteinek pénzeszközeit olyan pénzmozgások is befolyásolják, amelyek a rendelkezésre álló pénzeszközöket időlegesen, rendezési kötelezettséggel csökkentik. Ezek egy része a költségvetési működéssel, más részük költségvetésen kívüli elszámolásokkal kapcsolatos. Az aktív pénzügyi elszámolások esetében időben először egy kiadás (vagyis pénzkészlet-csökkenés) jelentkezik, amely később megtérüléssel (vagyis pénzkészlet-növekedéssel) rendeződik. Az űrlap sorai az éves mérleggel egyezően részletezi a költségvetési elszámolási körbe tartozó függő (53. sor), átfutó (54. sor), kiegyenlítő (59.) tételeket, valamint a költségvetésen kívüli aktív pénzügyi elszámolásokat (60. sor). Az egyéb aktív pénzügyi elszámolások állományának változását az űrlap 4. oszlopában kell szerepeltetni. Amennyiben egy itt elszámolt kiadásból végleges kiadás lesz, ugyanezen az oszlopon belüli átrendezéssel kell elszámolni a költségvetési kiadások növekedését és az egyéb aktív pénzügyi elszámolások kiadásainak csökkenését (negatív kiadás). A költségvetési aktív átfutó elszámolások egyes tételeinek kiemelése a pénzforgalmi adatok eredményszemléletesítését szolgálja: a személyi juttatásokkal és munkavállalókkal kapcsolatos elszámolását (55. sor), a megelőlegezett társadalombiztosítási és családi támogatásokat (56. sor) és a szállítóknak adott előlegeket (57. sor) illetően. A nemzetközi támogatásokhoz kapcsolódó költségvetési átfutó kiadások kiemelése az 58. sorban az uniós pénzeszközökkel való elszámolást célozza. Az űrlap 64. sora: D/ Saját tőke Az induló tőke, a tőkeváltozások és az értékelési tartalék összértéke az eszközök és források egyes oszlopokban elszámolt változásait is tartalmazza. A D/ Saját tőke záró állományát a mérlegösszefüggéseknek megfelelően egyeztetni kell. Az űrlap 65. sora: E/ Tartalékok A tárgyévi, illetve az előző évi tartalékelszámolási számlák egyenlege. Az egyes oszlopokba beírandó összeget a mérlegösszefüggés alapján [költségvetési pénzeszközök + költségvetési aktív pénzügyi elszámolások – (mínusz) költségvetési passzív pénzügyi elszámolások] kell kiszámítani. Az űrlap 66–67. sora: Hosszú lejáratra kapott kölcsönök Éven túli visszafizetési kötelezettséget képező kölcsöntartozások állománya, amelyből ki kell emelni az államháztartáson belüli szervezettel szemben fennálló, támogatási célú kölcsönök, visszterhes támogatások igénybevétele miatti tartozást (67. sor). A hosszú lejáratra kapott kölcsönök keletkezése, illetve megszűnése miatti, pénzforgalomban jelentkező állományváltozásokat a 4. oszlopban, a megállapodáson alapuló adósság-elengedést és a következő évi részlet átsorolását az 5. oszlopban, az esetleges egyoldalú elengedéseket a 6. oszlopban kell feltüntetni. Az űrlap 68–69. sora: Tartozások (fejlesztési célú) kötvénykibocsátásból A fejlesztési célok megvalósításához kapcsolódó, általában éven túli visszafizetési kötelezettséggel kibocsátott értékpapírok (alapvetően kötvények) fennálló tartozásállománya, év végén csökkentve a tárgyévet követő évben törlesztésre esedékes összegekkel, amelyeket az egyéb rövid lejáratú kötelezettségek között (89. sorban) kell kimutatni. A hosszú lejáratú értékpapírok kibocsátása, illetve törlesztése miatti tartozásállomány-változásokat a

Source: https://magyarkozlony.hu/hivatalos-lapok/5cc3d19258db0f0a800cbf99005c74ae65d70b37/dokumentumok/a9f97e91332fa51d899c57b5b63c3a5558272c9f/letoltes